Vyhodnotenie medzirezortného pripomienkového konania 

Bez pripomienok:
P.Csáky, PPV SR
MZ SR
MSPNM SR
MO SR
MZV SR
MH SR
MŠ SR
MS SR
Úrad jadrového dozoru SR
Úrad priemyselného vlastníctva SR 
Protimonopolný úrad SR
Štatistický úrad SR 
Úrad geodézie, kartografie a katastra SR
NBS
PPV SR pre legislatívu Ľ. Fogaš

P.Hamžík, PPV SR
V prílohe materiálu, v Prehľade štatistických zisťovaní vykonávaných ÚOŠS SR rok 2000 je Úrad vlády SR zaradený medzi ÚOŠS vykonávajúce štátne štatistické zisťovanie (v počte 1), pričom o tom chýba informácia v Prehľade o zbere, uchovávaní a využívaní štatistických informácií na jednotlivých ministerstvách a ostatných ÚOŠS.	Akceptované	

Ministerstvo dopravy, pôšt a telekomunikácií SR 
Termín úlohy B.2 a na ňu nadväzujúcej úlohy B.4. do 30.4.2001 považujeme za predčasný vzhľadom na problém dostupnosti databáz v elektronickej forme, ich unifikáciu a štandardizáciu s EÚ, vylúčenia duplicít a získavania vierohodných údajov.	Akceptované, termíny sú posunuté	

Ministerstvo životného prostredia SR
V časti „Odporúčania“ v bode A. Štatistické zisťovania (str. 6) je potrebné v 1. odrážke do textu doplniť čiarku takto: „v ich pôsobnosti, už v roku 2002“, pretože bez nej veta nemá zmysel.	Akceptované	
V prílohe v časti "MŽP SR“ žiadame doplniť: "centrum odpadového hospodárstva a environmentálneho hospodárstva SAŽP na základe nariadenia vlády SR č. 605/1992 o vedení evidencie odpadov uskutočňuje štatistické zisťovania v rámci RISO.“	Akceptované	
V prílohe v časti „MŽP SR“ , text v druhom odstavci navrhujeme upraviť:
„Bez spravodajskej povinnosti zabezpečuje zisťovanie v SHMÚ o odberoch pozemných vôd a stave znečistenia vôd a vo vodohospodárskych podnikoch a obciach o kapacite čistiarní odpadových vôd a zisťovania týkajúce sa odberov povrchových vôd. Výstupy zo zisťovania sú podkladom pre zostavenie dotazníkov OECD a súčasne slúžia pre zisťovanie ŠÚ SR/OZP 10-01 a Vod Z1-01/. Údaje zo zisťovaní sa uchovávajú aj vo forme katalógov a registrov.“	Akceptované	
V časti „MVRR SR“ upozorňujeme na nesprávne uvedený názov v 1. odstavci, ktorý má znieť: „ÚEOS Komercia a.s., Bratislava.	Akceptované	

Ministerstvo vnútra SR
V časti B. bod B.2. sa navrhuje zriadenie medzirezortnej pracovnej skupiny, ktorá je už vytvorená pod gesciou ŠÚ SR a zabezpečuje postupnú harmonizáciu a prepojenie jednotlivých registrov v záujme zefektívnenia ich fungovania. Riešenie urýchlenia vzájomnej výmeny informácií je determinované predovšetkým nedostatkov finančných zdrojov potrebných na technické dobudovanie systému. Z uvedených dôvodov odporúčam úlohy B.2 a B.4 vypustiť.	Expertná pracovná skupina, ktorá vznikne podľa bodu B.2  má odlišné obsahové zameranie. Vzhľadom na to, že obe skupiny budú v gescii ŠU SR je zabezpečené, že nevzniknú duplicity, naopak vzniká možnosť koordinácie a využívania kapacít expertov.	

Ministerstvo výstavby a regionálneho rozvoja SR
 Do návrhu uznesenia žiadame doplniť úlohu B.4 pre predsedu ŠÚ:“B.4 zachovať všetky údaje o bytovom fonde, jeho stave a užívaní získané pri sčítaní obyvateľov, domov a bytov v roku 2001 v elektronickej forme a riešiť možnosti ich využitia orgánmi štátnej správy a samosprávy“.	ŠU SR túto požiadavku plní v rámci projektu SOBD 2001.	
K vyhodnoteniu, na str. 6 v 3. odstavci materiálu (rovnako v bode 3. Odporúčaní) je uvedené odporúčanie , aby ŠÚ zintenzívnil získavanie štatistických údajov od iných orgánov štátnej správy, ktoré nie je v súlade s dokumentom Audit.	Odporúčanie sa týka zintenzívnenia využívania administratívnych zdrojov a je v materiáli zdôvodnené, pričom je v súlade s Auditom.	
K prílohe, v prílohe materiálu na str. 6 (v prílohovej časti je potrebné doplniť číslovanie strán) v časti, ktorá sa dotýka MVRR SR je potrebné preformulovať posledné dve vety prvého odstavca nasledovne: “Zisťovanie zabezpečovalo MVRR SR, prostredníctvom ÚEOS – Komercia, a.s. Bratislava. Nie je duplicitné so zisťovaniami iných inštitúcií“.	Akceptované	

Ministerstvo kultúry SR
V prílohe navrhujeme očíslovať strany.	Akceptované	
1.str. prílohy - odsek MK SR, 1. odst.
výpočet štatistických zisťovaní navrhujeme uvádzať buď v jednotnom čísle.. o múzeu, galérie atď. alebo všade používať množné číslo.	Akceptované	
1.str. prílohy -odsek MK SR, 3. odst.
pri vymenovaní organizácií, ktoré zabezpečujú jednotlivé štatistické spracovania v rámci rezortu kultúry, vypustiť Mediálne informačné centrum, ktoré bolo zrušené. Štatistické zisťovania za oblasť tel. a rozhl. vysielania zabezpečuje priamo MK SR.	Akceptované	
1.str. prílohy - odsek MK SR, 4. odst.
Vynechať al. preformulovať, keďže materiál sa venuje predovšetkým štatistickým informáciám.	Akceptované	

Ministerstvo pôdohospodárstva SR
Na str. 3, ods. 1 „Vyhodnotenia ...“ sa uvádza duplicitné zisťovanie MP SR pre potrebu tzv. Zelenej správy, pričom ŠÚ SR má požadované výstupy k dispozícii neskôr o tri mesiace.  
 Pripomíname, že Zelená správa predstavuje pre rezort pôdohospodárstva významný analytický materiál nielen o minulom období (výsledky štat. zisťovania), ale na základe týchto výsledkov sa pripravujú opatrenia, ktoré treba operatívne zabezpečiť, aby nedošlo k situácii, že nebudeme môcť napr. založiť úrodu, pozberať ju, spracovať, vyrobiť potraviny a poskytnúť ich obyvateľstvu, t. zn. zabezpečiť výživu obyvateľstva. Časové relácie predkladania Zelenej správy do vlády SR a NR SR úzko súvisia s prípravou štátneho rozpočtu pre ďalšie obdobie. Tu nejde o duplicitu štatistických zisťovaní, tu ide o výživu obyvateľstva, zásobovanie vodou a lesné bohatstvo (povodne, sucho, lesní škodcovia, choroby u hovädzieho dobytka, ...). Ak bude mať MP SR potrebné informácie v požadovanom čase, množstve, rozsahu, kvalite nebude mať dôvod takéto zisťovania vykonávať vlastnými kapacitami a bude sa môcť venovať analytickej, koncepčnej alebo prognostickej činnosti. 
 Odstraňovanie duplicít je záujmom aj MP SR, pretože finančné prostriedky, ktoré teraz vkladá do štatistických zisťovaní, bude môcť použiť MP SR alebo ŠÚ SR na iné úlohy (v spolupráci so ŠÚ SR boli už odstránené duplicity v oblasti zdravotného stavu lesov, poľovnej zveri, prevádzky a hospodárenia verejných vodovodov a kanalizácií, hospodárenia odštepného závodu vodohospodárskeho podniku). 
 Pri príprave SR na vstup do EÚ treba aj v oblasti štatistických zisťovaní zabezpečiť harmonizáciu zisťovaní s normami a uzneseniami EÚ. Tu treba oceniť dobrú spoluprácu ŠÚ SR a MP SR (mlieko, štrukturálny cenzus fariem 2001, testovacia sieť poľnohospodárskeho účtovníctva, ekonomický poľnohospodársky účet, ...). 	Pripomienka má charakter vysvetlenia súčasného stavu, pričom materiál nespochybňuje vecný obsah problému, iba upozorňuje na potrebu časovej koordinácie.	
Na strane 4 je uvedené, že ŠÚ SR nedostal oznámenie z MP SR o zámere vykonávať zisťovania bez spravodajskej povinnosti. 
 Informáciu o zámere vykonávať zisťovania bez spravodajskej povinnosti oznamuje MP SR každoročne v rámci sprievodného listu k návrhu štátnych štatistických zisťovaní organizovaných a vykonávaných MP SR. Pre rok 2001 MP SR informovalo o uvedených zisťovaniach ŠÚ SR listom číslo 3593/2000-310 z 27.4.2000 pre krátkodobé zisťovania (za verejné sklady) a listom číslo 3593/2000-310 z 25.7.2000 pre dlhodobé zisťovania (za informačné listy a testovacie podniky). 	Akceptované	
Na str. 4 v predposlednom odseku sa o MP SR hovorí, že vykonáva duplicitné zisťovanie so zisťovaniami iných rezortov (najmä MF SR a to účtovné výkazy súvaha a výsledovka). 
 Poznamenávame, že MP SR nevykonáva zisťovanie, ale po dohode s vykazujúcimi jednotkami (ktoré predkladajú informačné listy) požaduje od nich kópiu týchto výkazov (vytvorenie kópie nie je “zisťovanie“!). Ak by to MP SR neurobilo, muselo by čakať na výsledky od MF SR ďalšie tri mesiace a zaplatiť za vyhotovenie tzv. neštandardných výstupov. 	Akceptované	
K časti „Možnosti riešenia problémov (str.5-6)  
MP SR pri získavaní informácií, pri ich spracovaní, ukladaní a využívaní používa štandardné nástroje, postupy, registre klasifikácie a číselníky. 
 V súvislosti s dodržiavaním štandardov v SR odporúčame využiť štandardy platné pre štátny informačný systém a EÚ. 	Akceptované	
Odporúčame, aby výdavky na konkrétne zisťovania uvádzal aj ŠÚ SR za zisťovania ním vykazované a nie iba rezorty! 	ŠU SR sleduje a uvádza tieto údaje vo svojom rozpočte, pričom eviduje aj náklady na jednotlivé zisťovania	
K bodu B: Odporúčame, aby pri realizácii zisťovania sa postupovalo podľa zákona o verejnom obstarávaní bez výnimky, t.zn. pre všetky organizácie (bez rozdielu vlastníckych vzťahov a právnej formy), ktoré chcú túto činnosť vykonávať. 	Akceptované	
K bodu C: Podporujeme vytvorenie expertnej pracovnej skupiny, ktorá pripraví návrh opatrení pre zefektívnenie využívania štatistických údajov.  
Súčasne odporúčame uviesť, akým spôsobom a kto posúdi návrh opatrení pred jeho prerokovaním podľa bodu B.1. návrhu uznesenia. Navrhujeme, aby uvedený návrh opatrení posúdila aj Slovenská štatistická rada. 	Akceptované	
K prílohe „Prehľad o zbere, uchovávaní a využívaní štatistických informácií na jednotlivých ministerstvách a ostatných ústredných orgánoch štátnej správy“ 
Za MP SR je uvedené, že v rámci Programu zabezpečuje 16 zisťovaní v krátkodobej periodicite a 16 zisťovaní v ročnej, resp. polročnej periodicite. Upozorňujeme, že uvedené zisťovania sa vzťahujú na rok 2000, nakoľko pre rok 2001 je schválených 12 zisťovaní s krátkodobou periodicitou a 18 zisťovaní s dlhodobou periodicitou. 
 Upozorňujeme, že od roku 2001 MP SR nezabezpečuje zber a spracovanie štatistických informácií (jedno zisťovanie) prostredníctvom Slovenskej poľnohospodárskej a potravinárskej komory v rámci Programu štátnych štatistických zisťovaní organizovaných a vykonávaných MP SR. 
 K týždennému zisťovaniu vo vybraných obchodných organizáciách oznamujeme nasledovné: Týždenné zisťovanie cien dôležitých potravinárskych komodít v obchodnej sieti vykonáva rezort v rámci pracovnej činnosti Regionálnych odborov MP SR a odboru potravinárstva a výživy MP SR bez uvedených ročných nákladov 600 tis. Sk.. Túto činnosť vykonáva MP SR vo vlastnej kompetencii bez vynakladania ďalších finančných prostriedkov. Prehľad o priemerných spotrebiteľských cenách potravinárskych výrobkov dennej spotreby vo vybraných regiónoch Slovenskej republiky v danom týždni predkladá odbor potravinárstva a výživy MP SR operatívne do vedenia ministerstva, tlačovým médiám na zverejnenie (Štatistický úrad SR vykonáva sledovanie mesačne, po časovo náročnejšom období ich publikovania). Podľa informácií uverejnené výsledky využíva aj Národná banka pre výpočet inflácie, ako aj ďalšie inštitúcie, zaoberajúce sa uvedenou tématikou. Jedným z výstupov zisťovania bolo aj napríklad porovnanie spotrebiteľských a odbytových cien vybraných štrnástich potravinárskych komodít dennej spotreby. 
 	Vysvetlenie akceptované, ďalší postup a koordináciu bude riešiť pracovná skupina, ktorá vznikne podľa uznesenia k tomuto materiálu, resp. vzájomné rokovania medzi MP SR a ŠÚ SR.	
K „Návrhu uznesenia“: 
 - k bodu B.3.: termín na vypracovanie návrhu opatrení považujeme za veľmi krátky. Za obdobie dvoch mesiacov, by mala pracovná skupina vyriešiť problém, ktorý už pretrváva niekoľko desaťročí. Komisia bude pracovať pod veľkým tlakom zodpovednosti a to neprispeje k jej efektívnej práci. Odporúčame termín v úlohe B. 3. posunúť na 31.9.2001. 
- k bodu B.1.: pri úprave termínu bodu B.3. odporúčame upraviť termín na 27.11.2001.  	Akceptované, termíny sú posunuté.	

Ministerstvo financií  SR
Žiadame zmeniť formuláciu bodu C.2 v návrhu uznesenia nasledovne:
C.2. zabezpečiť vykazovanie výdavkov RO v súlade s klasifikáciou výdavkov verejnej správy podľa účelu, ktorý ustanoví osobitý predpis.
Termín: nadväzne na osobitný predpis so zabezpečením účinnosti od roku 2002.
Pre zabezpečovanie sledovania výdavkov RO v súlade s klasifikáciou výdavkov podľa účelu nie je potrebná legislatívna úprava postupov účtovania, ale následne po vydaní opatrenia, ktorým sa ustanovia príslušné klasifikácie, upraví MF len vzor účtovného výkazu o plnení príjmov a výdavkov RO.	Akceptované	

Ministerstvo práce, sociálnych vecí a rodiny SR
Verejno-právne inštitúcie v zmysle platnej legislatívy nespadajú pod štátny informačný systém. Poskytovanie údajov verejnoprávnych inštitúcií iným inštitúciám mimo MPSVR SR nie je súčasnou legislatívou upravené. 
V záujme zefektívnenia vynakladania prostriedkov na sociálnu ochranu sa javí nevyhnutné dosiahnuť prepojiteľnosť medzi jednotlivými aplikačnými programovými vybaveniami, ktoré sú prevádzkované pre uvedený účel v rezorte MPSVR SR, v rezorte zdravotníctva, ale aj prepojiteľnosť hlavne na administratívne zdroje údajov z daňových úradov. V súčasnosti prevádzkovaná DOS-ovská aplikácia pre sociálne dávky takéto prepojenie neumožňuje.	Akceptované, problémom sa bude zaoberať pracovná skupina, ktorá vznikne podľa uznesenia k tomuto materiálu.	
Štatistický úrad SR vykazuje štatistické údaje ako stavové veličiny, čím sa napr. stáva, že nemáme dostatočné informácie o dynamike vývoja zamestnanosti, resp. nezamestnanosti. Napríklad nemáme štatistické informácie o vzniknutých a zaniknutých pracovných miestach v SR počas roka, čím pohľad na trh práce môže byť zúžený. Takéto zisťovanie uskutočnené naším rezortom v rámci celej SR by bolo nemysliteľné. Snáď je to možné štatisticky dostatočne sledovať iba v rámci jednotlivých rezortov, tak ako napr. v rámci rezortu Ministerstva dopravy, pôšt a telekomunikácií SR (príloha materiálu, strana 4, posledný odsek). Preto odporúčame jednotlivé štatistické zisťovania nad rámec Programu posudzovať aj z pohľadu potrieb ostatných rezortov s možnosťou jeho rozšírenia na celé Slovensko, ktoré by však zabezpečoval Štatistický úrad SR.	Pripomienka sa týka postupu tvorby Programu štátnych štatistických zisťovaní a presahuje rámec tohto materiálu. Pripomienka bude postúpená predsedovi ŠU SR ako podnet.	
Na strane 2 navrhujeme upraviť druhý odsek materiálu nasledovne:

„Čiastočné  duplicity a inovácie sledovaných informácií  v oblasti štatistiky zamestnanosti a miezd, vyplývajúce z požiadaviek Eurostatu, MOP, OECD, ako aj vládou SR prijatých dokumentov (z Programového vyhlásenia vlády a jej uznesení a zo záverov z generálnych dohôd) rieši vedenie Ministerstva práce, sociálnych vecí a rodiny SR vlastnými opatreniami, ktoré boli prijaté na zabezpečenie ďalšieho rozvoja informačných systémov rezortu. Na základe spoločných rokovaní so ŠÚ SR sa tento problém definitívne vyrieši v príprave programu na rok 2003.“	Akceptované	
V prílohe materiálu na strane 5 žiadame upraviť druhý odsek nasledovne:
„Ministerstvo práce, sociálnych vecí a rodiny SR v rámci Programu zabezpečuje dve krátkodobé štatistické zisťovania – Štvrťročný výkaz o cene práce (najmä pre účely kolektívneho vyjednávania na všetkých stupňoch, sledovania vývoja miezd podľa konkrétnych zamestnaní/profesií, odvetví, regiónov, tarifných tried, pohlavia, vzdelania, veku a praxe zamestnancov, vyhodnocovanie rovnosti v odmeňovaní žien a mužov v jednotlivých zamestnaniach, pre výpočty Európskeho indexu práce, sledovanie minimálnych miezd a mzdových pásiem a pod.) a mesačný výkaz o odvode príspevku na poistenie v nezamestnanosti a príspevku do garančného fondu.“
 	Akceptované	
Z návrhu uznesenia vlády SR odporúčame zvážiť vypustenie úloh B.2. a B.4., z nasledovného dôvodu:
vytvorenie pracovnej skupiny by bolo duplicitné, nakoľko Štatistický úrad SR má vytvorený poradný orgán „Slovenskú štatistickú radu“, ktorá posudzuje o. i. program štátnych štatistických  zisťovaní na jednotlivé kalendárne roky; v tomto orgáne majú zastúpenie aj ústredné orgány štátnej správy.	Expertná pracovná skupina, ktorá vznikne podľa bodu B.2  má odlišné obsahové zameranie. Vzhľadom na to, že obe skupiny budú v gescii ŠU SR je zabezpečené, že nevzniknú duplicity, naopak vzniká možnosť koordinácie a využívania kapacít expertov.	
Odporúčame zvážiť zaradenie ďalších úloh:
 v časti B. ukladá:     
     podpredsedovi vlády SR pre ekonomiku
B.?. plniť úlohu gestora informatizácie spoločnosti a koordinátora racionalizácie činností na ministerstvách a ostatných ústredných orgánoch štátnej správy prostredníctvom ich efektívnej informatizácie	Odporúčanie presahuje rámec tohto materiálu, počas pripomienkového konania však PPVE prevzal gestorstvo za informatizáciu	
B.?. pripraviť v spolupráci s predsedom Štatistického úradu SR návrh systému záväzných sociálno-ekonomických ukazovateľov a ich metodík v súlade s odporúčaniami medzinárodných inštitúcií	Záväzný zoznam ukazovateľov požadovaných medzinárodnými inštitúciami vzniká pri odsúhlasovaní Programu štátnych štatistických zisťovaní a pravidelne sa konzultuje, pričom k dispozícii sú metodické vymedzenia ukazovateľov, termíny, agregáty a ďalšie parametre.	
B.?. v spolupráci s ministerskou financií prijať nevyhnutné opatrenia pre sprístupnenie údajov z výkazov a administratívnych zdrojov daňových úradov	Údaje z výkazov nemožno sprístupniť, pretože ide o individuálne údaje. V budúcnosti možno pripraviť opatrenia pre sprístupnenie nechránených zdrojov z daňových konaní. Problémom sa bude zaoberať pracovná skupina, ktorá vznikne podľa uznesenia k tomuto materiálu.	
predsedovi Štatistického úradu SR
B.?. v spolupráci s ministerkou financií gestorovať vydávanie záväzných číselníkov a klasifikácií	Povinnosť vyplýva zo zákona.	
B.? dôsledne kontrolovať rešpektovanie záväzných číselníkov a klasifikácií tak pri bežných administratívnych úkonoch, ako aj vo výkazníctve rezortov a ostatných ústredných orgánov štátnej správy 	Povinnosť vyplýva zo zákona.	
ministrom
vedúcim ostatných ústredných orgánov štátnej správy
B.?. zabezpečiť dôslednejšie premietnutie požiadaviek a odporúčaných metodík medzinárodných inštitúcií do rezortného výkazníctva v záujme vytvorenia predpokladov na poskytovanie údajov do jednotných medzinárodných databáz a ich následného využívania	Akceptované	
Vzhľadom na dôležitosť materiálu, zastávame názor, že materiál by nemala v tejto nekomplexnej podobe prerokovať vláda SR, ale Slovenská štatistická rada, prípadne aj Rada vlády SR pre informatiku. 
Slovenská štatistická rada, po prípadnom zapojení ďalších expertov môže v plnej miere nahradiť navrhovanú medzirezortnú pracovnú skupinu. Štatistický úrad SR a Slovenská štatistická rada v súčinnosti s jednotlivými ministerstvami, ďalšími ústrednými orgánmi štátnej správy, vrátane zástupcov Úradu vlády vychádzajúc z predloženého materiálu sú v stave vypracovať komplexný, kvalitný materiál spolu s návrhmi opatrení na zefektívnenie využívania štatistických údajov v zmysle odporúčaní predloženého materiálu. Takýto postup považujeme za racionálny aj z hľadiska úspory času členov vlády, čo je v zhode s filozofiou a zámermi uznesenia vlády č. 694/2000 k materiálu Audit.	Podnetom na spracovanie materiálu bolo uznesenie č. 694/2000 k Auditu. 	

Úrad jadrového dozoru SR
K návrhu uznesenia, konkrétne k úlohe B.4, ktorou sa ukladá ministrom a vedúcim ost. ÚOŠS delegovať zástupcu do pracovnej skupiny, ktorá by spracovala komplexný návrh opatrení v oblasti zefektívnenia využívania štatistických údajov doporučujeme vytvoriť prac. skupinu s 5-9 členmi zo zástupcov ÚV SR, ŠÚ SR a rezortov, ktoré podľa predkladaného materiálu zabezpečujú duplicitnosť zberu a vykazovania štat. údajov.	Akceptované	

Štatistický úrad SR
V texte materiálu v úvode doplniť do 1.vety „Informácie sú pre ministerstvá a ostatné ÚOŠS SR (ďalej len ministerstvá) ...“ Druhú vetu upraviť :“ŠÚ SR (ďalej len “úrad“) organizuje a vykonáva...	Akceptované	
V kapitole hlavné okruhy problémov
Na str. 1 
-	v 1. vete nahradiť: „ .. v zmysle neskorších predpisov „ na „v znení“
-	v 2. vete doplniť „.. do Programu štátnych štatistických zisťovaní (ďalej len Program“), ktorý sa každoročne prerokováva v Slovenskej štatistickej rade a schvaľuje predsedom ŠÚ
Na str.2
-	3. odstavec z materiálu odstrániť
Na str. 3
-	v odst. 2 nahradiť slová „ v tomto roku“ na „v roku 2000“
-	v odst. 3 vypustiť znenie v zátvorke  a úplne vypustiť text odst.4
-	v odst.5 doplniť v riadku 13 slová „ polročný výkaz o hospodárení v podnikoch potravinárskeho priemyslu Potrav (MP SR) 1-02
Na str. 4
 - v odst. 1 v 3. odrážke vypustiť text v zátvorke	Akceptované	
V kapitole Možnosti riešenia problémov
Na str. 5 text v odst. 1 a 4 je duplicitný, zo 4. navrhujeme vylúčiť vetu.. “V tejto súvislosti možno odporúčať“..
Poslednú vetu 4. odst. Odporúčame zmeniť na „ŠÚ SR  uvažuje s legilatívnym ošetrením tohto problému v súlade so znením pripravovaného nového zákona o štátnej štatistike“, účinnosť ktorého je predpokladaná od 1.1.2002.	Akceptované	
V kapitole odporúčania vyplývajúce z analýzy možno zahrnúť do troch skupín“
Na str. 6
Časť A. štatistické zisťovania:
-	Prvý odsek - vylúčiť slová „s výnimkou údajov“...
- Druhý odsek – bod 2 upraviť na : „spôsob realizácie štatistických zisťovaní nad rámec programu (zisťovania vykonávané v zmysle iných zákonov ako je zákon o štátnej štatistike a zisťovania vykonávané bez spravodajskej povinnosti)“.	Akceptované	

Správa štátnych hmotných rezerv SR
SŠHR zabezpečuje:
 - zisťovania v rámci Programu a z týchto zisťovaní vedie databázu stavu osobitných zásob, ktoré slúžia na pokrytie základných potrieb obyvateľstva a ozbrojených zborov v období mimoriadnej situácie, brannej pohotovosti a výnimočného stavu. Nevyskytuje sa duplicita s inými rezortmi.	Akceptované	
- zisťovania v mesačnom výkazníctve pre rafinérie a v mesačnom podnikom výkaze pre ťažobné organizácie, skladovateľov, dovozcov  a vývozcov palív.	Akceptované	
- v tabuľke „Prehľad štátnych štatistických zisťovaní vykonávaných ÚOŠS SR rok 2000“ v bode 19. SŠHR SR navrhujeme z vyššie uvedených dôvodov zmeniť počet PŠŠZ na 3.	Akceptované